[{"text_idx": "#000000", "text": "Ivi \u2013 ilus ja iseloomuga."}, {"text_idx": "#000002", "text": "Hiljuti andsime teada, et Henne tuli oma kodust Kassijaama hoole alla tagasi, kuna pissis valedesse kohtadesse ja omanik sellega pa\u0308rast mo\u0303ningast u\u0308ritamist enam toime ei tulnud. Henne la\u0308ks tagasi oma kunagisse hoiukodusse ja valesti pissimine sellega lo\u0303ppes.\nOlime o\u0303nnelikud, et Henne on terve ja tubli, ka va\u0308ike po\u0303letik sai kenasti va\u0308lja ravitud, aga siis tekkis Hennel ta\u0308iesti ootamatult u\u0308hel varahommikul esimene tugev krambihoog. Ja\u0308rgmine pa\u0308ev ja\u0308lle. Ja ja\u0308lle.\nPanime aja neuroloog dr Ranno Viitmaa juurde. Enne aga, kui sinna jo\u0303udsime, muutusid Henne krambihood nii tihedateks ja intensiivseteks, et mo\u0303istsime, et viis pa\u0308eva visiidini oodata ei saa. Oleme su\u0308damest ta\u0308nulikud, et telefonis meie murest kuuldes tuli dr Viitmaa erakorraliselt va\u0308lja ja vaatas u\u0308le nii Henne kui videosalvestused tema hoogudest.\nKuigi ta\u0308psema diagnoosi jaoks peaks Hennele tegema va\u0308ga kalli aju-uuringu, viitasid ko\u0303ik su\u0308mptomid epilepsiale. Kassilt vo\u0303eti ka vereanalu\u0308u\u0308s, mis oli igati korras. Hennele ma\u0308a\u0308rati kohe ravi \u2013 pulber, mis valmistati meile inimeste apteegis.\nPa\u0308ris kohe hood a\u0308ra ei ja\u0308a\u0308nud, aga juba mo\u0303ne pa\u0308eva pa\u0308rast Henne enam ei krambitanud ja nii on pa\u0308rast ravi algust ka pu\u0308sinud. On mo\u0303istagi veel vara pa\u0308ris kindel olla ravi edukuses, aga oleme siiski va\u0308ga-va\u0308ga lootusrikkad.\nArvatavasti kestab ravi terve kassi eluea, kindlasti kogu ja\u0308rgmise aasta. Henne so\u0308o\u0308b oma rohu kaks korda pa\u0308evas maitsva konserviga ilusti a\u0308ra ja ei ole temaga mingit maadlemist ega tagaajamist. Oleme Henne hoiukodule lo\u0303pmata ta\u0308nulikud, et ta on valmis Hennet aitama, iga pa\u0308ev, niikaua kui vaja."}, {"text_idx": "#000003", "text": "Aga tegelikult on Henne siiski pa\u0308ris oma kodu otsiv kass.\nA\u0308a\u0308retult so\u0303bralikel, armsatel suhtlejatel, nurruvatel su\u0308lenupsikutel koduleidmisega reeglina muret ei ole. Eriti kui ka va\u0308limus on sama vo\u0303rratu kui iseloom. Sobimine teiste kassidega ja kiire kohanemisvo\u0303ime on veel boonuseks."}, {"text_idx": "#000004", "text": "Aga kes tahab epilepsiaga kassi?\nKas leidub keegi, kes na\u0308eb hirmsana ko\u0303lava diagnoosi taga ka vo\u0303imalust saada oma peresse imearmas va\u0308ike so\u0303ber?\nKas leidub kodu, kelle elukorraldus saab hakkama sellega, et kaks korda pa\u0308evas PEAB kass ravimit saama?"}, {"text_idx": "#000005", "text": "Kas mo\u0303ni kass saab oma elus mitu lotovo\u0303itu? Ko\u0303igepealt oli su\u0308gisel 2013 ta\u0308navalt pa\u0308a\u0308semine \u2013 keegi ma\u0308rkas, meie pu\u0308u\u0308dsime.\nKas tuleb teine vo\u0303it ka ja Henne leiab kodu, kes vo\u0303tab ta koos haigusega ja temast kunagi ei loobu?"}, {"text_idx": "#000006", "text": "Julgustame \u2013 Henne elab praegu ta\u0308iesti tavalist kassielu ja tema igapa\u0308evane ravi ei ole kallis. Eriarsti visiidid on tema puhul va\u0308ltimatud ja u\u0308sna kulukad, aga loodame, et teades vo\u0303imalikke kliinikukulusid ette, on sellest abi, pealegi oleme ka siin lootusrikkad. Ja\u0308rgmine kord la\u0308heb Henne arsti juurde alles poole aasta pa\u0308rast ja arvatavasti ei vaja ta va\u0308ga sagedasi kontrolle ning uuringuid, kui ko\u0303ik sujub sama ha\u0308sti edasi.\nKo\u0303ik muud protseduurid on paariaastasel Hennel tehtud, ta on kiibistatud, vaktsineeritud, steriliseeritud."}, {"text_idx": "#000007", "text": "Meiega saad u\u0308hendust e-posti aadressil info@kassijaam.eu\nVo\u0303id ja\u0308tta oma ku\u0308simuse/mure/ro\u0303o\u0303mu ka meie facebooki lehele.\nPalume kannatlikkust ja mo\u0303istvat suhtumist, kui vastus ei saabu kohe."}]